mteb/GreekLegalCodeClassification huggingface dataset:
1. ΑΝΑΓΚΑΣΤΙΚΟΣ ΝΟΜΟΣ υπ’ αριθ. 1527 της 17/21 Δεκ. 1938 Περί συστάσεως Ταμείου Επικουρικής Ασφαλίσεως του Προσωπικού της Εταιρίας χημικών Προϊόντων και Λιπασμάτων. Άρθρον μόνον.-1.Συνιστάται Νομικόν Πρόσωπον Δημοσίου Δικαίου υπό τον τίτλον "Ταμείον Επικουρικής Ασφαλίσεως Προσωπικού Εταιρίας Λιπασμάτων (Τ.Ε.Α.Π.Ε.Λ.) του οποίου σκοπός είναι η κατά των κινδύνων αναπηρίας, γήρατος και θανάτου υποχρεωτική επικουρική ασφάλισις του επί μηνιαία αντιμισθία εργαζομένου προσωπικού της Ανωνύμου Ελληνικής Εταιρείας Χημικών Προϊόντων και Λιπασμάτων. Το Ταμείον τούτο εδρεύει εν Πειραιεί. 2.Πόροι του Ταμείου είναι: α)Εισφορά των ασφαλιζομένων, οριζομένη εις 2% επί των αποδοχών αυτών και συνεισφορά της εργοδότιδος Εταιρίας οριζομένη εις 4% επί των αποδοχών. β)Αι πρόσοδοι της περιουσίας του Ταμείου και γ)Πάσα ετέρα πρόσοδος εκ χαριστικής αιτίας ή πρόσθετος εισφορά την οποίαν θα εδέχετο να καταβάλη η Εταιρία ή οι ησφαλισμένοι μετ’ απόφασιν της πλειοψηφίας αυτών. 3.Δια του καταστατικού, θεσπιζομένου συμφώνως προς το άρθρ. 59 του Α.Ν. της 11ης Νοεμ. 1935 "περί Οργανισμού του Υπουργείου Εργασίας" ως τούτο ηρμηνεύθη δια του άρθρ. 1 του Α.Ν. 694/1937 καθορισθήσονται τα της διοικήσεως και εκπροσωπήσεως του Ταμείου, αι δαπάναι εν γένει της λειτουργίας του, ο τρόπος εισπράξεως των καταβολών των ησφαλισμένων και των εισφορών της επιχειρήσεως, ο τρόπος της διαχειρίσεως και διαθέσεως των πόρων και της εξασφαλίσεως, εν γένει των κεφαλαίων του Ταμείου, ειδικώτερον δε τα προσόντα ηλικίας και εργασίας των ησφαλισμένων ο τρόπος εξακριβώσεως αυτών, ως και τα δικαιώματα τούτων καθώς και πάσα άλλη λεπτομέρεια, δια την εκπλήρωσιν του σκοπού του Ταμείου τούτου. Δια του καταστατικού ωσαύτως θα ορισθή ο τρόπος της εξαγοράς της προϋπηρεσίας των ήδη εργαζομένων, ως και οι προς τούτο πόροι οίτινες θέλουσιν ορισθή εντός των ορίων του Νόμ. 2868. 4.Κατά την πρώτην εφαρμογήν του παρόντος το πρώτον σχέδιον του Καταστατικού το οποίον θα ορίζη τα της συγκροτήσεως και λειτουργίας του Διοικητικού Συμβουλίου του Ταμείου, θέλει καταρτισθή υπό της Υπηρεσίας του Υφυπουργείου Εργασίας. 5.Ο από 21 Νοεμ. 1935 Α.Νόμος "περί συστάσεως Ταμείου Συντάξεων Υπαλλήλων Τεχνιτών και Εργατών της Ανων. Ελληνικής Εταιρίας Χημικών Προϊόντων και Λιπασμάτων" καταργείται, θεωρούμενος ως μηδέποτε ισχύσας.
22. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 539 της 7/11 Νοεμ. 1988 (ΦΕΚ Α' 247) Τροποποίηση, αντικατάσταση και συμπλήρωση του Π.Δ. 222/1985 «περί συστάσεως Οργανισμού Ενισχύσεως Ελαιολάδου» (ΦΕΚ 83/τ.Α / 9.5.1985). Βλ. Απόφαση Υπουργών Εθν. Οικονομίας και Γεωργίας υπ΄αριθ. 227195/26 Φεβρ. – 6 Μαρτ. 2002 (ΦΕΚ Β΄265), κατωτ. αριθ. 39 για τη μεταφορά των αρμοδιοτήτων ελέγχου που ασκούνταν από τον Ο.Ε.Ε.Ε. και περιγράφονται στο άνω Π.Δ. στην Αυτοτελή Υπηρεσιακή Μονάδα Ελέγχου Ενισχύσεων Ελαιόλαδου (Α.Υ.Μ.Ε.Ε.Ε.) του (Ο.Π.Ε.Κ.Ε.Π.Ε.). Έχοντας υπόψη: 1.Τις διατάξεις του άρθρ. 4 του Νόμ.1338/1983 «Εφαρμογή του Κοινοτικού Δικαίου» (ΦΕΚ 34/τ. Α'/17.3.1983) όπως τροποποιήθηκε με το άρθρ. 6 του Νόμ. 1440/1984 «Συμμετοχή της Ελλάδος στο Κεφάλαιο, στα αποθεματικά και στις προβλέψεις της Ευρωπαικής Τράπεζας Επενδύσεων, στο κεφάλαιο της Ευρωπαϊκής Κοινότητας Άνθρακος και Χάλυβος και του Οργανισμού Εφοδιασμού «Ευρατόμ» (ΦΕΚ 70/τ.Α'/21.5.1984) όπως τροποποιήθηκε με το άρθρ. 7 του Νόμ. 1775/1988 «Εταιρείες Παροχής Επιχειρηματικού Κεφαλαίου και άλλες διατάξεις» (ΦΕΚ Α 101). Σελ. 748,18(ζ) Τεύχος 1455 Σελ. 36 2.Την Α 9211/ΔΙΟΝΟΣΕ 1737/3.12.1987 κοινή απόφαση του Πρωθυπουργού και του Υπουργού Εθνικής Οικονομίας «Ανάθεση αρμοδιοτήτων στους Υφυπουργούς Εθνικής Οικονομίας» (ΦΕΚ 702/τ.Β'/ 4.12.1987). 3.Την αριθ. 6474/30.6.88 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ 451/Β'/1988). 4.Τη με αριθ. 629/1988 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβέρνησης και Γεωργίας και των Υφυπουργών Εθνικής Οικονομίας και Οικονομικών, αποφασίζουμε: Άρθρ.1.-Με το παρόν Π.Δ./γμα τροποποιούνται, αντικαθίστανται ή και συμπληρώνονται τα άρθρ. 2, 4, 5, 7, 8, 9, 11, 12, 13, 14, και 18 του Π.Δ. 222/ 1985 σε εκτέλεση του Κανονισμού (ΕΟΚ) 2261/84 του Συμβουλίου της 17.7.1984 «για τον καθορισμό των γενικών κανόνων σχετικά με τη χορήγηση ενίσχυσης στην παραγωγή ελαιολάδου και στις οργανώσεις παραγωγών ελαιολάδου» (L 208/3/3.8.84), του Κανονισμού (ΕΟΚ) 2262/1984 του Συμβουλίου της 17.7.1984, «για τη λήψη ειδικών μέτρων στον τομέα του ελαιολάδου» (L 208/11/3.8.84) όπως τροποποιήθηκε από τους Κανονισμούς (ΕΟΚ) 3788/85, 3386/86, και 3462/87 του Συμβουλίου, του Κανονισμού (ΕΟΚ) 3061/84 της Επιτροπής της 31.10.1984 «για λεπτομέρειες εφαρμογής του καθεστώτος ενίσχυσης στην παραγωγή ελαιολάδου» (L 288/52/1.11.84) και του Κανονισμού (ΕΟΚ) 27/85 της Επιτροπής της 4.1.1985 «σχετικά με λεπτομέρειες εφαρμογής του Κανονισμού (ΕΟΚ) αριθ. 2262/1984 που προβλέπει ειδικά μέτρα στον τομέα του ελαιολάδου» (L 4/5/5.1.1985). Άρθρ.2-12.-(Αντικαθίστανται τα άρθρ. 2, 4, 5, 8, 8α, 9, 11, 12, 13, 14, 18 του Π.Δ. 222/85 ανωτ. αριθ. 17). 16.Κ.α.20-22 Ενίσχυση Ελαιοπαραγωγής
3. ΑΝΑΓΚ.ΝΟΜΟΣ υπ’ αριθ. 736 της 8/15 Ιουν. 1937 (ΦΕΚ Α΄ 228)  Περί διευκολύνσεως των κατοίκων του συνεπεία κατολισθήσεως του εδάφους καταστραφέντος χωρίου Καροπλεσίου-Ευρυτανίας, προς απόκτησιν στέγης.
116. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.9533/789 της 21-24 Φεβρ.2000 (ΦΕΚ Β΄207) ΄Εκδοση μιας σφραγίδας για τις ανάγκες του Τμήματος Ελέγχων της Διεύθυνσης Οδικής Ασφάλειας και Περιβάλλοντος. 21.Α.α.116 « Υπουργείο Υποδομών, Μεταφορών και Δικτύων »
229. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 29870/2621 της 20 Αυγ./30 Σεπτ.1992 (ΦΕΚ Β΄ 588) Υαλοπίνακες ασφαλείας και υλικά υαλοπινάκων για οχήματα με κινητήρα και των ρυμουλκουμένων τους, σε συμμόρφωση προς τις διατάξεις της Οδηγίας 92/22/ΕΟΚ του Συμβουλίου των Ευρωπαϊκών Κοινοτήτων της 31ης Μαρτ. 1992. Τροποποιήθηκε από την με αριθ.8406/394/9-17 Ιουλ.2002 (ΦΕΚ Β΄910), απόφ. Υπ. Οικονομίας και Οικονομικών-Μεταφ. και Επικοινωνιών.
178. ΑΠΟΦΑΣΗ ΥΠΟΥΡΓΩΝ ΕΞΩΤΕΡΙΚΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Φ0544/2/ΑΣ 64/Μ.3895-4662 της 11/26 Φεβρ. 1997 (ΦΕΚ Α΄23) Έγκριση των Πρωτοκόλλων της 3ης και 4ης Συνόδων της Μικτής Ελληνο-Κυπριακής Επιτροπής Οδικών Μεταφορών.
16. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 131 της 6/22 Φεβρ. 1979 (ΦΕΚ Α' 32) Περί συστάσεως τακτικών θέσεων Πολιτικού Προσωπικού παρά τη Κεντρική Υπηρεσία Πληροφοριών δια την μονιμοποίησιν εκτάκτων υπαλλήλων κατ' εφαρμογήν του Νόμ. 765/1978. Καταργήθηκε από το άρθρ. 54 (53)Π.Δ. 396/1986 (ΦΕΚ Α' 178), (κατωτ. αριθ. 23).
1. ΝΟΜΟΣ 4734 της 3 Απρ./16 Μαΐου 1930 Περί υποχρεωτικού διαγωνισμού δια την κατάληψιν θέσεων εμμίσθων εσωτερικών και εξωτερικών βοηθών ιατρών κρατικών, δημοτικών, κοινοτικών και πανεπιστημιακών νοσοκομείων ως και τοιούτων αποτελούντων Νομικά πρόσωπα δημοσίου ή ιδιωτικού δικαίου. Κατηργήθη δια του άρθρ. 15 Νόμ. 6008/1934
11. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Φ.1/Α/133/ΙΒ/1606 της 19 Φεβρ.-6 Μαρτ.1998 (ΦΕΚ Β΄216) Καθορισμός ύψος επιχορηγήσεων της Εθνικής Βιβλιοθήκης της Ελλάδος.
95. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 173 της 21/28 Απρ. 1993 (ΦΕΚ Α΄ 64) Καθορισμός αφαιρουμένων ποσών από τις εισφορές των ασφαλισμένων του Ταμείου Νομικών και του Κλάδου Επικουρικής Ασφαλίσεως Δικηγόρων και εισφοράς για εμμίσθους ασφαλισμένους. Έχοντας υπόψη: 1.Τις διατάξεις των άρθρ. 23, 24 και 27 του Νόμ. 1558/1985 «Κυβέρνηση και Κυβερνητικά Όργανα» (Α΄ 137) και Π.Δ. 437/85 «Καθορισμός και ανακατανομή των αρμοδιοτήτων των Υπουργείων» (Α΄ 157). 2.Τις διατάξεις του άρθρ. 44 παρ. 3 του Νόμ. 2084/1992 (Α΄ 165). 3.Τη διάταξη του άρθρ. 29Α του Νόμ. 1558/1985 (Α΄ 137), που προστέθηκε με τη διάταξη του άρθρ. 27 του Νόμ. 2081/1992 «Ρύθμιση του θεσμού των επιμελητηρίων, τροποποίηση των διατάξεων του Νόμ. 1712/1987 για τον εκσυγχρονισμό των επαγγελματικών οργανώσεων, των εμπόρων, βιοτεχνών και λοιπών επαγγελματικών και άλλες διατάξει» (Α΄ 154). 4.Τη συνταχθείσα αναλογιστική μελέτη του Νοεμβρίου 1992. 5.Το Π.Δ. 213/1992 «Οργανισμός της Γενικής Γραμματείας Κοινωνικών Ασφαλίσεων Υπουργείου Υγείας Πρόνοιας και Κοινωνικών Ασφαλίσεων» (Α΄ 102). Γενικές διατάξεις Ταμείου Νομικών 39.Γ.α.95 6.Τη γνώμη των Δ.Σ. του Ταμείου Νομικών και του ΚΕΑΔ που διατυπώθηκε αντίστοιχα στις 3636/ 10.12.1992, 3637/16.12.1992, 3637/16.12.1992, 1336/10.12.1992 και 1337/16.12.1992 συνεδριάσεις τους. 7.Το γεγονός ότι από τις δαπάνες του παρόντος δεν προκαλείται δαπάνη εις βάρος του κρατικού προϋπολογισμού και του προϋπολογισμού του Ταμείου Νομικών. 8.Τη γνωμοδότηση αριθ. 249/1993 του Συμβουλίου της Επικρατείας, με πρόταση του Υπουργού Υγείας, Πρόνοιας και Κοινωνικών Ασφαλίσεων, αποφασίζουμε: Άρθρ.1.-Από την οριζόμενη με τις διατάξεις των άρθρ. 22 παρ. 1, 32 παρ. 3, 44 παρ. 3, 52 παρ. 3 του Νόμ. 2084/92 μηνιαία εισφορά των μέχρι 31.12.1992 αμίσθων ασφαλισμένων (αυτοαπασχολουμένων) του Ταμείου Νομικών και του Κλάδου Επικουρικής Ασφαλίσεως Δικηγόρων (ΚΕΑΔ) αφαιρούνται για κάθε ασφαλισμένο τα εξής ποσά: α.Τα ποσά που καταβάλλονται με ένσημα από δικηγόρους, υποθηκοφύλακες, δικολάβους, δικαστικούς επιμελητές και προκύπτουν από το ασφαλιστικό βιβλιάριο. β.Η κράτηση επί αναλογικών δικαιωμάτων των συμβολαιογράφων. Τα ποσά της κράτησης αφαιρούνται από τη συνολική ασφαλιστική εισφορά κάθε έτους. Η αφαίρεση του ποσού των ενσήμων των δικολάβων γίνεται για τους μέχρι 31.12.1992 ασφαλισμένους από το 80% της εισφοράς των αμίσθων ασφαλισμένων Α΄ τάξης. Άρθρ.2.-1.Η εισφορά των κατά το άρθρ. 7 του Ν.Δ. 4114/1960, όπως ισχύει σήμερα, εμμίσθων ασφαλισμένων Α και Β τάξεως του Ταμείου Νομικών ορίζεται ως εξής: α)Για τους εμμίσθους Α΄ τάξεως, ποσοστό 42% της εκάστοτε μηνιαίας εισφοράς των αυτοαπασχολουμένων (αμίσθων) άνω της πενταετίας ασφαλισμένων Α΄ τάξεως, για τους μέχρι 31.12.1992 ασφαλισμένους. β)Για τους μέχρι 31.12.1992 εμμίσθους ασφαλισμένους Β΄ τάξεως ποσοστό 21% της εκάστοτε μηνιαίας εισφοράς αυτοαπασχολουμένων (αμίσθων) ασφαλισμένων. Άρθρ.3.-Η ισχύς αυτού του Π.Δ/τος αρχίζει από 1.1.1993 (Μετά τη σελ. 100,18) Σελ. 100,19 Τεύχος 1202- Σελ. 45
27. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.550.1/3/11305 της 31 Ιαν./16 Φεβρ. 1976 (ΦΕΚ Β΄ 195) Περί καθορισμού των διδακτέων μαθημάτων εις την παρά τω Μαρασλείω Διδασκαλείω Δημ. Εκπαιδεύσεως μετεκπαίδευσιν μείζονος διαρκείας εις την Ειδικήν Αγωγήν διδασκάλων και νηπιαγωγών κατά εξάμηνα σπουδών. Συμπληρώθηκε από την Φ. 557.1/Γ/970/19-27 Φερβ. 1979 (ΦΕΚ Β΄ 199) απ. Υπ. Εθν. Παιδείας και Θρησκευμάτων.
39. ΝΟΜΟΣ υπ’ αριθ.1383 της 24/24 Δεκ.1949 Περί τρόπου αναπληρώσεως του Γενικού Διευθυντού του Υπουργείου των Εσωτερικών κλπ.  Βλ.ήδη Β.Δ. υπ’ αριθ. 864/1960 περί οργανισμού του Υπουργείου των Εσωτερικών, κατωτ.αριθ. 50.
11. ΝΟΜΟΣ υπ’ αριθ. 1973 της 28 Δεκ. 1951/4 Ιαν. 1952 Περί τακτοποιήσεως προπληρωμών ιδία Ταμιών αρμοδιότητι. Τα ανωτέρω νομοθετήματα δέον να θεωρηθώσι κατηργημένα δυνάμει του άρθρ. 107 Ν.Δ. 321/1969.
13. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  Αριθ. 38853 της 27 Μαρτ./26 Απρ. 1971 (ΦΕΚ Β΄ 303)  Περί διαδικασίας προκρίσεως,διεξαγωγής διαγωνισμού και καταρτίσεως τελικού πίνακος εκπαιδευτικών λειτουργών Μέσης Εκπαιδεύσεως, καλουμένων προς μετεκπαίδευσιν μείζονος διαρκείας κατά τις διατάξεις των άρθρ. 6 και 7 του Ν.Δ. 748/70. Κατηργήθη δια του άρθρ. 8 της υπ’ αριθ. 69878/ 1978 ομοίας (κατωτ. αριθ. 29).
22. ΕΓΚΥΚΛΙΟΣ ΙΚΑ Αριθ. 205/1953 Μεταφορά επιδοτήσεως ανεργίας εις Υποκαταστήματα, ένθα δεν επεξετάθη η ασφάλισις κατά της ανεργίας. Κοινοποιείται κατωτέρω η κατά την υπ’ αριθ. 30/10-8-1953 συνεδρίασιν της Επιτροπής Διοικήσεως του Ιδρύματος ληφθείσα απόφασις, δι’ ης παρέχεται η ευχέρεια εις τους επιδοτουμένους ανέργους, όπως αιτούνται την μεταφοράν της επιδοτήσεώς των και εις Υπ/τα, εις ων την περιοχήν δεν έχει επεκταθή η κατά της ανεργίας ασφάλισις. Η παρά των ως άνω Υποκ/μάτων συνέχισις της επιδοτήσεως των εις αυτά αιτησαμένων την μεταφοράν της τελεί υπό την προϋπόθεσιν της καθημερινής παρουσιάσεώς των εις την αρμοδίαν υπηρεσίαν του Υποκ/ματος προς έλεγχον της ανεργίας των. Διευκρινίζεται, ότι δια της αυτής αποφάσεως της Ε.Δ. επιτρέπεται η μεταφορά της αρξαμένης επιδοτήσεως ανεργίας, ουχί όμως και η παρά των ανωτέρω Υποκ/μάτων μας εξ υπαρχής αναγνώρισις του δικαιώματος επί τας παροχάς ανεργίας. Σελ. 308 Ως ανωτέρω ελέχθη, ως προϋπόθεσις δια την καταβολήν του επιδόματος ανεργίας υπό των παρ’ ων συνεχίζεται η επιδότησις Υποκ/των τάσσεται η παρά των επιδοτουμένων καθ’ εκάστην υπογραφή δελτίου παρουσιάσεως παρά τη οικεία Υπηρεσία του Υποκ/ματος, πλην βεβαίως των ημερών αργίας. Ούτως η έλλειψις, έστω και μιας, των υποχρεωτικών παρουσιάσεων συνεπάγεται την επιβολήν των στερήσεων του άρθρ. 36 παρ. γ΄ Α.Ν. 1846/1951, ήτοι στέρησιν του επιδόματος δια την εβδομάδα, καθ’ ην εσημειώθη η απουσία, ενδεχομένως δε και εφ’ όσον συντρέχουσι σοβαροί προς τούτο λόγοι μέχρι πέντε εν συνόλω εβδομάδας. Αι κατά τα ανωτέρω στερήσεις δεν επιβάλλονται, εφ’ όσον διαπιστωθή, ότι η μη παρουσίασις οφείλεται εις λόγους ανωτέρας βίας συντρέχοντας εν τω προσώπω του δικαιούχου. Τηρητέα διαδικασία δια την τοιαύτην μεταφοράν της επιδοτήσεως είναι η υπό της υπ’ αριθ. 130/1952 εγκυκλίου Κεφ. IV διαγραφομένη τοιαύτη. Επίσης δέον όπως και εν προκειμένω εφαρμοσθώσιν αι δια της υπ’ αριθ. 150/1953 εγκυκλίου μας παρασχεθείσαι σχετικαί οδηγίαι. Τέλος τα ανωτέρω Υποκ/ματά μας καθίστανται αρμόδια, όπως προβαίνωσιν εις την αναστολήν ή διακοπήν της επιδοτήσεως των ενδιαφερομένων, εφ’ όσον ούτοι συνεπλήρωσαν το ανώτατον όριον επιδοτήσεως, είτε διότι εξήντλησαν τον προβλεπόμενον δι’ έκαστην περίπτωσιν αριθμόν ημερών επιδοτήσεως, είτε διότι συνεπλήρωσαν τον εντός του αυτού έτους ανώτατον αριθμόν ημερών επιδοτήσεως. Το ανώτατον τούτο όριον είναι επί τακτικής ανεργίας 180 ή 150, επί υποαπασχολήσεως 90 και επί εποχιακής ανεργίας 75 ημέραι (εγκ. 120/ 1951, 118/1952, 33/1953, 41/1953 και 176/1953). Επίσης δέον, όπως αναστέλλωσιν ή διακόπτωσι την επιδότησιν, οσάκις συντρέχει έτερος λόγος αναστολής ή διακοπής ταύτης κατά τα εν ταις ως άνω διαταγαίς μας διαλαμβανόμενα. Σημειούμεν πάντως, ότι δια την μετά την άρσιν του λόγου αναστολής αναγνώρισιν συνεχίσεως της επιδοτήσεως αρμόδιον είναι το εξ ου μετεφέρθη το επίδομα Υποκ/μα, εις ο δέον να διαβιβάζωνται τα δικαιολογητικά του ενδιαφερομένου, επιστρέφωνται δε πάραυτα ταύτα εις το διαβιβάσαν Υποκ/μα δια την καταβολήν του επιδόματος εις τον δικαιούχον. (Σχετ. εγκ. 130/1952 κεφ. IV και 37/1953 Κεφ. ΙΙ). 15Β.Η.α.22 Επίδομα Ανεργίας
50. ΝΟΜΟΣ υπ’ αριθ. 1102 της 19/29 Δεκ. 1980 (ΦΕΚ Α΄296) Περί κυρώσεως της εις Βρυξέλλαις την 3ην Ιουν. 1976 υπογραφείσης Ευρωπαϊκής Συμβάσεως επί των διεθνών επιπτώσεων εκ της αφαιρέσεως του δικαιώματος οδηγήσεως μηχανοκινήτου οχήματος μετά του συνημμένου εις αυτήν Παραρτήματος. Με ανακοίνωση του Υπ. Εξωτερικών της 1-9 Ιουλ. 1985 (ΦΕΚ Α΄128) η ανωτέρω Συμφωνία τέθηκε σε ισχύ στις 28 Απρ. 1983.
26. ΝΟΜΟΣ υπ’ αριθ. 1500 της 21/28 Νοεμ. 1984 (ΦΕΚ Α΄ 191) Ποινικός κολασμός των βασανιστηρίων Άρθρ.1-4.(Προστίθενται αντίστοιχα τα άρθρ. 137Α-137Δ στο Α΄ Κεφ. του Ειδικού μέρους του Π.Κ., ανωτ. αριθ. 3). Άρθρ.5.-(Προστίθεται φράση στο τέλος του εδαφ. α άρθρ. 239 Ποιν. Κώδ., ανωτ. αριθ. 3). Άρθρ.6.- Η ισχύς αυτού του νόμου αρχίζει από τη δημοσίευσή του στην Εφημερίδα της Κυβερνήσεως. Σελ. 84,12(β) Τεύχος Ζ32-Σελ. 64 8.A.α.26 Ποινικός Κώδικας
38. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/164821 της 1/17 Ιουλ. 1967 (ΦΕΚ Β΄ 457) Περί χορηγήσεως επαγγελματικής αδείας οδηγού αυτ/των εις τους εκ Ρουμανίας Έλληνας υπηκόους και ομογενείς. Έχοντες υπ’ όψιν: 1)Το Ν.Δ. 4581/66 «περί ειδικών μέτρων προστασίας των εκ Ρουμανίας Ελλήνων υπηκόων και ομογενών». 2)Την υπ’ αριθ. ΣΤ/115691/26.3.64 απόφασιν ημών περί χορηγήσεως επαγγελματικής αδείας οδηγού αυτ/των εις τους εξ Αιγύπτου Έλληνας «εκδοθείσαν βάσει της υπ’ αριθ. 165/63 πράξεως του Υπουργικού Συμβουλίου, κυρωθείσης δια του Ν.Δ. 4377/64 «περί ειδικών μέτρων προστασίας των εξ Αιγύπτου Ελλήνων υπηκόων και ομογενών», αποφασίζομεν: Όπως η ως άνω υπ’ αριθ. ΣΤ/115691/26.3.64 ημετέρα απόφασις εφαρμόζεται αναλόγως και δια τους Έλληνας υπηκόους και ομογενείς οίτινες ετύγχανον μονίμως εγκατεστημένοι εν Ρουμανία την 1ην Ιαν. 1945 ως και τους εφέδρους εθελοντάς εκ Ρουμανίας της Πολεμικής περιόδου 1940-1950, εφ’ όσον πάντες ούτοι εγκατέλειψαν ή θέλουσι εγκαταλείψει την εκεί μόνιμον διαμονήν των, εγκαθιστάμενοι μονίμως εν Ελλάδι. Εις τους ανωτέρω κατόχους Ρουμανικής επαγγελματικής ή ερασιτεχνικής αδείας οδηγού αυτ/των, εφ’ όσον ήσκουν το επάγγελμα του οδηγού εν τη χώρα ταύτη, θα χορηγείται επαγγελματική τοιαύτη υπό των καθ’ ημάς Υπηρεσιών Συγκοινωνιών αφού προηγουμένως υποβάλλωνται εις θεωρητικήν και πρακτικήν δοκιμασίαν βάσει των κειμένων διατάξεων, τροποποιουμένων ως προς το σημείον τούτο των υπ’ αριθ. 115691/64, 182646/64 και 184965/64 αποφάσεων. Η ισχύς της παρούσης δημοσιευομένης δια της Εφημερίδος της Κυβερνήσεως άρχεται από σήμερον. Σελ. 220,32(γ) Τεύχος 514-Σελ. 14
21. ΝΟΜΟΘΕΤ. ΔΙΑΤΑΓΜΑ υπ’ αριθ. 146 της 15/20 Σεπτ. 1973 (ΦΕΚ Α΄ 220) Περί αναδιαρθρώσεως των υπέρ των Κλάδων Υγείας και Συντάξεων του Ταμείου Ασφαλίσεως Προσωπικού Οργανισμού Τηλεπικοινωνιών Ελλάδος (Τ.Α.Π.Ο.Τ.Ε.) εργοδοτικών εισφορών. Άρθρ.1.-1.Από της πρώτης του επομένου της δημοσιεύσεως του παρόντος μηνός η ισχύουσα εργοδοτική εισφορά υπέρ του Κλάδου Υγείας του Τ.Α.Π.Ο.Τ.Ε. επί των πάσης φύσεως αποδοχών των εις αυτό ησφαλισμένων μειούται από 7,5% εις 5%, η δε τοιαύτη υπέρ του Κλάδου Συντάξεων του αυτού ως άνω Ταμείου αυξάνεται από 10% εις 12,5%. 2.Δι’ αποφάσεως του Υπουργού Κοινωνικών Υπηρεσιών, εκδιδομένης μετά γνώμην του Διοικητικού Συμβουλίου του Τ.Α.Π.Ο.Τ.Ε., τα κατά την δημοσίευσιν του παρόντος υφιστάμενα διαθέσιμα κεφάλαια του παρ’ αυτώ Κλάδου Υγείας δύναται να μεταφέρωνται εις τον Κλάδον Συντάξεων αυτού προς ενίσχυσίν του. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Δια του Ν.Δ. 1342 της 2/5 Φεβρ. 1973 (ΦΕΚ Α΄ 31) ρυθμίζονται θέματα ασφαλίσεως προσωπικού τινος Ο.Σ.Ε. εις το Τ.Α.Π.Ο.Τ.Ε. Το Ν.Δ. 1342 θα παρατεθή εις το περί Συντάξεων των Σιδηροδρομικών κεφάλαιον του τόμ. 39Ζ. Για την αναγνώριση της προϋπηρεσίας των άνω ασφαλισμένων ΣΕΚ και ΟΣΕ και εξαγορά του χρόνου ασφαλίσεως στο παρόν ταμείο βλέπε και την παρ. 10 άρθρ. 40 Νόμ. 1902/1990 (ΦΕΚ Α΄ 138), Τόμ. 15Β(1), σελ. 18,31
8. ΝΟΜΟΣ υπ' αριθ. 4 της 30/31 Οκτ. 1944 Περί διευκολύνσεως της χρηματοδοτήσεως επιχειρήσεων δι' εκδόσεως συναλλαγματικών εις χρυσόν επί της Τραπέζης της Ελλάδος και καταργήσεως διατάξεων της νομοθεσίας «περί προστασίας του Εθνικού νομίσματος».  (Κατηργήθη δια του Α.Ν. 154/1945). Σελ. 87 .172. Δραχμοποίηση 26.Γ.β.4-8
96. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ Αριθ. 4129.2/24/92 της 10 Σεπτ./5 Οκτ. 1992 (ΦΕΚ Β΄605) Αύξηση οργανικών θέσεων του Προσωπικού Λ.Σ.. Με το άρθρ. 5 του Νόμ. 2163/26-28 Ιουλ. 1993 (ΦΕΚ Α΄125) Τόμ. 39 σελ. 1038,16, ορίστηκε ότι η ειδική αποζημίωση για πρόσθετη εργασία, που χορηγήθηκε στους υπαλλήλους του Δημοσίου, των Ν.Π.Δ.Δ. και στους στρατιωτικούς των ενόπλων Δυνάμεων με τους Νόμ. 1858/1989, 1859/1989, 1881/1990. 2019/1992 και 2109/92 και μετατράπηκε με το άρθρ. 41 του Νόμ. 2065/92 σε ειδικό επίδομα, χορηγείται από 1-7-1993 για τον ίδιο σκοπό και με τις ίδιες διακρίσεις και στο στρατιωτικό προσωπικό του Λιμενικού Σώματος. 20.Γ.α.92-96 Αξιωματικοί και Υπαξιωματικοί Λ.Σ. Για τη χορήγηση εκλογικού επιδόματος και επιδόματος ετοιμότητας στο προσωπικό του Λιμενικού Σώματος βλ. παρ. 9 άρθρ. 20 και παρ. 1 άρθρ. 25 Νόμ. 2386/6-7 Μαρτ. 1996 (ΦΕΚ Α΄43) Τόμ. 24Α σελ. 194,04.
13. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ Αριθ. 80697/713 της 30/31 Δεκ. 1977 (ΦΕΚ Β΄ 1329) Περί εγκρίσεως του Κανονισμού Διαχειρίσεως του Ελληνικού Οργανισμού Τυποποιήσεως (ΕΛΟΤ).
25. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 120 της 2/12 Φεβρ. 1973 (ΦΕΚ Α΄ 37) (Διόρθ. Ημαρτ. εν ΦΕΚ Α΄ 46 της 28 Φεβρ. 1973) Περί εξαιρέσεως υπαλλήλων του Ελεγκτικού Συνεδρίου από των περί εντοπιότητος διατάξεων του άρθρ. 56 του Νόμ. 1811/1951 «περί Κώδικος καταστάσεως των δημοσίων διοικητικών υπαλλήλων». ΄Αρθρον μόνον.-Προκειμένου περί υπαλλήλων του Ελεγκτικού Συνεδρίου αι διατάξεις του άρθρ. 56 του Νόμ. 1811/1951 «περί Κώδικος καταστάσεως των δημοσίων διοικητικών υπαλλήλων «ισχύουν μόνον επί των παρά ταις έδραις των Νομών του Κράτους Επιτρόπων αυτού. Εις τον Ημέτερον Υπουργόν των Οικονομικών ανατίθεμεν την δημοσίευσιν και εκτέλεσιν του παρόντος Δ/τος. Καταργηθέν δια του Ν.Δ. 290/1973 (τόμ. 2Α σελ. 316,702), επανήχθη εν ισχύϊ δια της παρ. 3 του άρθρ. 1 Ν.Δ. 227/1974 (τόμ. 2Α σελ. 316,704).
4. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΚΑΙ  ΠΡΟΝΟΙΑΣ. Αριθ. Α6/12837 της 20/21 Δεκ. 1983 (ΦΕΚ Β΄ 731) Καθορισμός ποσού Μετοχικού κεφαλαίου Εθνικής Φαρμακοβιομηχανίας.
39. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.126241 της 21 Δεκ. 1968/21 Ιαν.  1969 (ΦΕΚ Β΄29) Περί δικαιολογητικών και τρόπου υποβολής αυτών εις εκτέλεσιν υπ’ αριθ. 63/1968 Ν. Δ/τος.
57. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 225 της 15-30 Ιουλ. 1996 ΦΕΚ Α΄ 173 Κατανομή νέων οργανικών θέσεων δικαστικών λειτουργών. Άρθρο μόνο Οι οργανικές θέσεις των Πρωτοδικών που συστήθηκαν με το άρθρ. 16 παρ. 8 του Νόμ. 2298/1995 (ΦΕΚ Α΄ 92/1991) κατανέμονται ως εξής: 1.Πρωτοδικείο Θηβών μία (1) οργανική θέση οριζομένου του συνολικού αριθμού αυτών σε έξι (6). 2.Πρωτοδικείο Χαλκίδας δύο (2) οργανικές θέσεις οριζομένου του συνολικού αριθμού αυτών σε δεκαπέντε (15). 3.Πρωτοδικείο Λαμίας μία (1) οργανική θέση, οριζομένου του συνολικού αριθμού αυτών σε εννέα (9). 4.Πρωτοδικείο Κορίνθου μία (1) οργανική θέση, οριζομένου του συνολικού αριθμού αυτών σε δώδεκα (12). 5.Πρωτοδικείο Τρίπολης μία (1) οργανική θέση, οριζομένου του συνολικού αριθμού αυτών σε πέντε (5). 6.Πρωτοδικείο Κερκύρας δύο (2) οργανικές θέσεις, οριζομένου του συνολικού αριθμού αυτών σε δέκα (10). 7.Πρωτοδικείο Θεσπρωτίας μία (1) οργανική θέση, οριζομένου του συνολικού αριθμού αυτών σε τέσσερις (4). 8.Πρωτοδικείο Ιωαννίνων μία (1) οργανική θέση, οριζομένου του συνολικού αριθμού αυτών σε εννέα (9). 9.Πρωτοδικείο Βόλου μία (1) οργανική θέση, οριζομένου του συνολικού αριθμού αυτών σε δεκατέσσερις (14). 10.Πρωτοδικείο Θεσσαλονίκης πέντε (5) οργανικές θέσεις οριζομένου του συνολικού αριθμού αυτών σε εννενήντα δύο (92). 11.Πρωτοδικείο Κατερίνης μία (1) οργανική θέση, οριζομένου του συνολικού αριθμού αυτών σε έξι (6). 12.Πρωτοδικείο Λασιθίου μία (1) οργανική θέση, οριζομένου του συνολικού αριθμού αυτών σε έξι (6). 13.Πρωτοδικείο Σύρου μία (1) οργανική θέση, οριζομένου του συνολικού αριθμού αυτών σε πέντε (5). Σελ. 146,26(α) Τεύχος 1253-Σελ. 100 6.Β.α.57 Οργανισμός των Δικαστηρίων
23. ΒΑΣΙΛΙΚΟΝ ΔΙΑΤΑΓΜΑ της 14/22 Νοεμ. 1951 Περί διενεργείας διαγωνισμού προς κατάληψιν θέσεων υπαλλήλων Οργανισμών Τοπικής Αυτοδιοικήσεως, υπαγομένων εις τας διατάξεις του Νόμ. 1726/1951. Αντικατεστάθη δια των διατάξεων του Β.Δ. 95 /1973 (κατωτ. αριθ. 51).
31. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 300 της 23 Μαρτ./3 Μαΐου 1965 (ΦΕΚ Α' 77) Περί ορισμού ειδικών τυπικών προσόντων διορισμού εις τους εισαγωγικούς βαθμούς του εξ επιμελητών, βοηθών και παρασκευαστών προσωπικού της Ανωτάτης Γεωπονικής Σχολής Αθηνών Κατηργήθη δια του άρθρ. 2 Β.Δ.86/1968 (κατωτ. αριθ. 36).
63. ΝΟΜΟΘΕΤ.ΔΙΑΤΑΓΜΑ υπ’ αριθ.3439 της 12/12 Νοεμ.1955 Περί ιδρύσεως παρά τη Κεντρική Υπηρεσία του Υπουργείου Εθνικής Παιδείας και Θρησκευμάτων Υπηρεσίας Μελετών και Συντονισμού της Διοικήσεως Γενικής και Επαγγελματικής Εκπαιδεύσεως συμπεριλαμβανούσης την οργάνωσιν υπηρεσίας Επαγγελματικού προσανατολισμού και τινών άλλων διατάξεων. Δέον να θεωρηθή καταργηθέν δια της παρ.2 του άρθρ.100 Π.Δ.147/1976 (κατωτ. αριθ. 146). Το άρθρ. 5 κατηργήθη δια της παρ. 1 του άρθρ. 83 Νόμ. 309/1976 (κατωτ. σελ.116,12).
6. ΑΠΟΦΑΣΙΣ ΥΠΟΥΡΓΟΥ  ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ3/8289 της 3/14 Απρ. 1973  (ΦΕΚ Β΄ 453) Περί αναπροσαρμογής των ποσοστών κατανομής της ιδιαιτέρας ιατρικής αμοιβής. Έχοντες υπ’ όψιν τας διατάξεις της παρ. 3 του άρθρ. 5 του Ν.Δ. 3623/56 «περί καθορισμού κατωτάτων ορίων ιατρικής αμοιβής και συνθηκών εργασίας των ιατρών, αποφασίζομεν: 1.Τροποποιούντες την υπ’ αριθ. Α.Ι.Α. 8647/57 απόφασιν ημών (ΦΕΚ 247/57 τεύχ. Β΄), «περί καθορισμού της ιδιαιτέρας αμοιβής του Επιστημονικού Προσωπικού Νοσηλευτικών Ιδρυμάτων Ν.Δ. 2592/53» (ανωτ. αριθ. 2) τροποποιηθείσαν δια της υπ’ αριθ. Γ6/οικ. 14868/1972 ομοίας (ΦΕΚ 1077/ 11.11.72 Τεύχ. β΄), ορίζομεν όπως το κατά τας οικείας διατάξεις εισπραττόμενον κατά Κλινικήν ή Εργαστήριον υπό των Νοσηλευτικών Ιδρυμάτων ποσόν εκ της καταβαλλομένης υπό των παρ’ αυτοίς νοσηλευομένων ασθενών ιδιαιτέρας ιατρικής αμοιβής, κατανέμεται μεταξύ του Ιατρικού προσωπικού εκάστης Κλινικής ΄Εργαστηρίου κατά ποσοστόν ως κατωτέρω: α)Νευροχειρουργικών και Καρδιοχειρουργικών, ή Θωρακοχειρουργικών Κλινικών: αα)Διευθυνταί: 60%. ββ)Επιμεληταί: 10%. γγ)Βοηθοί μετ’ ειδικότητος: 30%. β)Κλινικών ή Εργαστηρίων ων οι Διευθυνταί δεν δικαιούνται να διατηρούν ιδιωτικάς Κλινικάς ή Εργαστήριον ουδέ να συμμετέχουν οπωσδήποτε εις τοιαύτα: αα)Διευθυνταί: 50%. ββ)Επιμεληταί: 20%. γγ)Βοηθοί μετ’ ειδικότητος: 30%. γ)Λοιπών Κλινικών και Εργαστηρίων εν γένει: αα)Διευθυνταί: 30%. ββ)Επιμεληταί: 20%. γγ)Βοηθοί μετ’ ειδικότητος: 50%. 2.Εις περίπτωσιν καθ’ ην εις Κλινικήν ή Εργαστήριον υπηρετεί είς μόνον Επιμελητής, το ποσοστόν αυτού εκ της ιδιαιτέρας ιατρικής αμοιβής ορίζεται εις πάσας τας περιπτώσεις 20%, του υπολοίπου περιερχομένου εις το ΄Ιδρυμα. 3.Εις ουδεμίαν περίπτωσιν το ποσοστόν εκάστου Βοηθού δύναται να υπερβαίνη το 20% του συνολικού ποσού της ιδιαιτέρας ιατρικής αμοιβής, του τυχόν υπολοίπου περιερχομένου εις το ΄Ιδρυμα. 4.Δια τους ιατρούς των Νοσηλευτικών Ιδρυμάτων Ν.Δ. 2592/53 το ύψος του κατά τα ως άνω εισπραττομένου υπ’ αυτού συνολικού ποσού τελεί υπό τους περιορισμούς των διατάξεων του άρθρ. 126 του Συντάγματος. 5.Η παρούσα ισχύει και προκειμένου περί των Νοσηλευτικών Ιδρυμάτων Ιδιωτικού Δικαίου. Η παρούσα δημοσιευθήτω δια της Εφημερίδος της Κυβερνήσεως. Σελ. 584(α) Τεύχος 584-Σελ. 114
50. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ3/12250 της 17/24 Δεκ. 1974 (ΦΕΚ Β’ 1339) Περί καθορισμού της διαδικασίας και του τρόπου επιλογής του ιατρικού προσωπικού των Νοσηλευτικών Ιδρυμάτων Ν.Δ. 2592/53. (Κατηργήθη διά της παρ. 10 της υπ’ αριθ. Γ3/5974/ 1975 αποφάσεως, κατωτ. αριθ. 55).
1. ΣΥΝΘΗΚΗ ΤΗΣ KΩΝΣΤΑΝΤΙΝΟΥΠΟΛΕΩΣ της 9(21) Ιουλ.1832 Περί διαρρυθμίσεως των Ελληνοτουρκικών συνόρων. Δια της συνθήκης ταύτης, κυρωθείσης διά του υπ΄αριθ. 52 πρωτοκόλλου του εν Λονδίνω Συμβουλίου της 18(30) Αυγ. 1832, καθωρίσθησαν τα αρχικά σύνορα της Ελλάδος και η καταβολή αποζημιώσεως 40 εκατομ. γροσίων εις την Υψηλήν Πύλην.
2. ΝΟΜΟΣ 5443 της 28 Απρ./13 Μαΐου 1932 (ΦΕΚ Α΄  154) Περί τροποποιήσεως του Νόμ. 3683 «περί Αρχείου Κρήτης». Κατηργήθησαν δια του Ν.Δ. 2080/43.
7. ΑΝΑΓΚ. ΝΟΜΟΣ υπ΄ αριθ. 1872 της 31 Ιουλ. /5 Αυγ. 1939 (ΦΕΚ Α΄ 315) Περί τρόπου εκτελέσεως των Έργων Οχυρώσεως. Κατηργήθη δια του άρθρ. 28 Ν.Δ. 901/1971 (κατωτ. αριθ. 11).
18. ΑΝΑΓΚ. ΝΟΜΟΣ της 22/23 Ιαν. 1936 Περί υποχρεώσεως δημοσιεύσεως δια της Εφημερίδος της Κυβερνήσεως των Β.Δ./των ή πράξεων αφορωσών εις την μεταβολήν της καταστάσεως των δημοσίων υπαλλήλων εν γένει. Κατηργήθη δια του Α. Ν. 177/1945 (κατωτ. αριθ. 26).
39. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ ΕΜΠΟΡΙΟΥ Αριθ. Α2-6304 της 12/14 Ιουν. 1990 (ΦΕΚ Β΄ 356) Ανασύνθεση του Διοικητικού Συμβουλίου του Ταμείου Λαϊκών Αγορών Αθηνών-Πειραιώς και Περιχώρων.
46. ΑΠΟΦΑΣΗ ΥΠΟΥΡΓΟΥ ΠΟΛΙΤΙΣΜΟΥ  ΚΑΙ ΕΠΙΣΤΗΜΩΝ Αριθ. Φ.50/54448/9339 της 4/26 Σεπτ.  1979 (ΦΕΚ Β΄ 858) Περί κατανομής οργανικών θέσεων επί συμβάσει ιδιωτικού δικαίου Προσωπικού, στις Περιφερειακές και Ειδικές Περιφερειακές Υπηρεσίες του ΥΠΠΕ.
87. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ. Φ.54Β/ 475 της 4/18 Απρ. 1995 (ΦΕΚ Β΄ 302) Αύξηση των συντάξεων, των συνταξιούχων του Κλάδου Φωτοειδησεογράφων και Εικονοληπτών Επικαίρων Τηλεόρασης του ΤΑΙΣΥΤ για το έτος 1995.
23. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. Δ. 63161 της 23 Δεκ. 1967/16 Ιαν.  1968 (ΦΕΚ Β΄ 27) Περί επιβολής εισφοράς εις την τιμήν του ύδατος δια την κατασκευήν των νέων έργων υδρεύσεως Πρωτευούσης. Με την Δ16γ/015/891/Γ/30 Νοεμ./4- Δεκ. 1995 (ΦΕΚ Β΄ 997) Κ.Υ.Α. ορίστηκε ότι: 1.Καταργείται η εισφορά στην τιμή του νερού για την εκτέλεση νέων έργων Υδρεύσεως Πρωτευούσης (Μόρνου) που επιβλήθηκε με την Δ63161/1967 απόφαση του Υπουργού Δημοσίων Έργων όπως αυτή τροποποιήθηκε με την 52956/1975 όμοια απόφαση. Σελ. 700(α) Τεύχος 1231-Σελ. 86 2.Η εν λόγω εισφορά ενσωματώνεται στην τιμή του νερού με παράλληλη μείωση της νέας τιμής που θα προκύψει για τα δύο πρώτα κλιμάκια του Γενικού Τιμολογίου (Οικιακή Κατανάλωση) και συγκεκριμένα: α.Για μηνιαία καταν. 0-5 Μ3 από 122 δρχ. Μ3 σε 117 δρχ./Μ3. β.Για Μηνιαία καταν. 5-20 Μ3 από 185 δρχ. Μ3 σε 178/Μ3. γ.Την καθιέρωση υποχρεωτικής κατανάλωσης 2Μ3 το μήνα. Το μέτρο της υποχρεωτικής κατανάλωσης αναστέλλεται για όσο χρόνο έχει γίνει διακοπή της υδροδότησης με αφαίρεση μετρητή αυτεπάγγελτα ή με αίτηση του πελάτη. 23.Ι.β.22α-23 Ύδρευση Λεκανοπεδίου Αθηνών
15. ΒΑΣΙΛΙΚΟΝ ΔΙΑΤΑΓΜΑ της 7/30 Οκτ. 1952 Περί κατανομής των οργανικών θέσεων των Δημοσίων Ταμείων κατά κατηγορίας και βαθμούς. Βλ. ήδη άρθρ. 17-18 Β.Δ. 862/1960 (ανωτ. σελ. 38,11).
18. ΑΠΟΦΑΣΗ ΕΠΙΤΡΟΠΗΣ ΚΕΦΑΛΑΙΑΓΟΡΑΣ Αριθ.Ε.Κ.8660 της 28 Ιουλ.-23 Οκτ.1998 (ΦΕΚ  Β΄1107) Διαδικασία έκδοσης αποθετηρίων εγγράφων σε περιπτώσεις ονομαστικοποίησης μετοχών. Αφού έλαβε υπόψη: 1. Τις διατάξεις της παρ.12 του άρθρ.33 και της παρ.14 του άρθρ.33α του Νόμ.1806/1988 (ΦΕΚ 207) «για την τροποποίηση της νομοθεσίας για τα χρηματιστήρια και άλλες διατάξεις», όπως αυτές τροποποιήθηκαν αντίστοιχα με τα άρθρ.66 του Νόμ.1969/1991 (ΦΕΚ 167 Α΄), και 25 του Νόμ.2324/1995 (ΦΕΚ 146 Α΄). 2. Την παρ.2 του άρθρ.37 του Νόμ.1806/1988 (ΦΕΚ 207) «για την τροποποίηση της νομοθεσίας για τα χρηματιστήρια και άλλες διατάξεις», η οποία προσετέθη με το άθρ.23 του Νόμ.2324/1995 (ΦΕΚ 146 Α΄). 3.Το άρθρ.29Α του Νόμ.1558/85 «Κυβέρνηση και Κυβερνητικά όργανα» το οποίο προστέθηκε με το άραθρ.27 του Νόμ.2081/92 (ΦΕΚ 52Α/10.9.1992). 4.Την υπ’ αριθ.7271 απόφαση της 106ης/13.5.1997/ θέμα 7ο συνεδρίασης του Δ.Σ. της Επιτροπής Κεφαλαιαγοράς. 5.Το υπ’ αριθ.19770/8.7.1998 έγγραφο της Α.Ε. «ΚΕΝΤΡΙΚΟ ΑΠΟΘΕΤΗΡΙΟ ΑΞΙΩΝ». 6.Το υπ’ αριθ.143 Πρακτικό συνεδριάσεως του Δ.Σ. της Α.Ε. «ΚΕΝΤΡΙΚΟ ΑΠΟΘΕΤΗΡΙΟ ΑΞΙΩΝ»,αποφασίζει ομόφωνα: Στις περιπτώσεις που ανώνυμες εταιρείες εισηγμένες στο Χρηματιστήριο Αξιών Αθηνών, των οποίων οι μετοχές είναι ανώνυμες, αποφασίζουν τη μετατροπή των μετοχών τους σε ονομαστικές, καθώς και σε κάθε άλλη περίπτωση που οι εταιρείες αυτές μετά την ονομαστικοποίηση των μετοχών τους αποφασίζουν την έκδοση νέων ονομαστικών μετοχών και προκειμένου να εκδίδονται στις πιο πάνω περιπτώσεις από το «Κεντρικό Αποθετήριο Αξιών Α.Ε.» (στο εξής ΚΑΑ), ονομαστικά αποθετήρια έγγραφα, θα εφαρμόζονται τα εξής: 1.Η εταιρεία θα προσκομίζει στο ΚΑΑ ένα συγκεντρωτικό τίτλο με το σύνολο των ονομαστικών μετοχών και αναλυτική κατάσταση με τα πλήρη στοιχεία των δικαιούχων των μετοχών αυτών, καθώς και τον αριθμό των μετοχών που δικαιούται έκαστος εξ αυτών και την αρίθμησή τους. Σελ. 58,026 Τεύχος 1411 Σελ. 94 2.Στην περίπτωση που η εταιρεία δεν γνωρίζει όλους τους μετόχους θα καταθέτει στο ΚΑΑ υπεύθυνη δήλωση του Νόμ.1599/86 με την οποία θα  δηλώνει την αδυναμία της αυτή και θα αναλαμβάνει την υποχρέωση να γνωστοποιεί στο ΚΑΑ, αμέσως μόλις περιέρχονται εις γνώσιν της τα πλήρη στοιχεία των μετόχων αυτών που οι μετοχές τους συμπεριλαμβάνονται στον πιο πάνω συγκεντρωτικό τίτλο οπότε και θα εκδίδονται αντίστοιχα αποθετήρια. Για τους μη γνωστοποιηθέντες μετόχους το ΚΑΑ δεν θα εκδίδει αποθετήρια έγγραφα. Η διαδικασία εφαρμογής της παρούσης αποφάσεως καθορίζεται με απόφαση του Δ.Σ. του ΚΑΑ. 12.Α.δ.18 Μετατροπή μετοχών σε ονομαστικές
21. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ. Γ9α 29643 της 2/27 Δεκ. 1968 (ΦΕΚ Β΄ 730) Περί κατατάξεως νέας ουσίας εις τα ναρκωτικά.
1. ΒΑΣΙΛΙΚΟΝ ΔΙΑΤΑΓΜΑ της 6/8 Ιουν. 1936 Περί κυρώσεως του υπό του Διοικητικού Συμβουλίου του Ταμείου Συντάξεων Νομικών συνταχθέντος οργανισμού αυτού. Καταργήθηκε, ως και το Β.Δ./5-25 Φεβρ. 1946 που το είχε τροποποιήσει, από το άρθρ. 11 Π.Δ. 415/2430 Αυγ. 1988 (ΦΕΚ Α΄ 194), κατωτ. αριθμ. 10.
3. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Φ.711/Β7/146 της 14 Μαρτ.-11 Απρ.1996 (ΦΕΚ Β΄241) (Διόρθ.Σφαλμ στο ΦΕΚ Β΄533 της 30 Ιουν.1997) ΄Εγκριση Διαπανεπιστημιακού ΠΜΣ του Τμήματος Μεθοδολογίας, Ιστορίας και Θεωρίας της Επιστήμης, στην « Λογική και Θεωρία Αλγορίθμων και Υπολογισμών» του Πανεπιστημίου Αθηνών. Το άνω πρόγραμμα Μετ/κων Σπουδών.αντικαταστάθηκε από το ακαδημαϊκό έτος 1997-98 από την Β7/38/20 Ιαν.-8 Φεβρ.1999 (ΦΕΚ Β΄73) απόφ.Υπ.Εθν.Παιδ.και Θρησκ.
3. ΑΝΑΓΚ. ΝΟΜΟΣ υπ' αριθ. 96 της 7/11 Αυγ. 1967 (ΦΕΚ Α' 140) Περί καθορισμού τρόπου δωρεάν διαθέσεως βιβλίων εις τους φοιτητάς και σπουδαστάς ανωτάτων εκπαιδευτικών ιδρυμάτων κατά το ακαδημαϊκόν έτος 1967-68. Κατηργήθη δια του άρθρ. 5 του κατωτ. Ν.Δ. 95/1969. Εις εκτέλεσιν του Α.Ν. 96/1967 είχεν εκδοθή η υπ' αριθ. 117275 της 22/28 Αυγ. 1967 απόφασις Υπ. Εθν. Παιδείας και Θρησκευμάτων (ΦΕΚ Β' 533, Διόρθ. Ημαρτ. ΦΕΚ Β' 582 της 20 Σεπτ. 1967) περί τρόπου δωρεάν διαθέσεως βιβλίων κλπ. εις φοιτητάς Ανωτάτων Εκπαιδευτικών Ιδρυμάτων.
136. ΑΠΟΦΑΣΗ ΠΡΥΤΑΝΗ ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ Αριθ. 2987 της 5/19 Ιουλ.2000 (ΦΕΚ Β΄899) Μεταφορά κενών οργανικών θέσεων του Γεωπονικού Πανεπιστημίου Αθηνών.
8. ΠΡΟΕΔΡΙΚΟΝ ΔΙΑΤΑΓΜΑ της 4/7 Οκτ. 1929 Περί συστάσεως Συμβουλίου Αστικού Κτηματολογίου. Άρθρ.1.-Το Συμβούλιον Αστικού Κτηματολογίου ορίζεται δεκαμελές, απαρτίζεται δε εκ του Διευθυντού των Δημοσίων Έργων, του Προϊσταμένου της Τοπογραφικής Υπηρεσίας του Υπουργείου Συγκοινωνίας, του παρά τω αυτώ Υπουργείω τμηματάρχου Σχεδίων Πόλεων, του Καθηγητού της Ανωτέρας Γεωδαισίας εν τω Εθνικώ Μετσοβίω Πολυτεχνείω, του Προέδρου του Τεχνικού Επιμελητηρίου της Ελλάδος, ενός των εν Αθήναις Εφετών, οριζομένου υπό του Προέδρου του αυτού Εφετείου, του Προέδρου του Δικηγορικού Συλλόγου Αθηνών, του Γενικού Διευθυντού του Δημοσίου Λογιστικού, του παρά τω Υπουργείω Δικαιοσύνης Διευθυντού Διοικήσεως Δικαιοσύνης και του παρά τω Υπουργείω Εσωτερικών Διευθυντού της Τοπικής Αυτοδιοικήσεως. Τα μέλη του κατά τα ανωτέρω Σ.Α.Κ. απουσιάζοντα ή κωλυόμενα να προσέλθωσιν εις συνεδρίαν, αναπληρούνται υπό των νομίμων αυτών αναπληρωτών, οίοι ορίζονται υπό των κειμένων εν εκάστη περιπτώσει διατάξεων. Εάν ο εν τω Εθνικώ Μετσοβίω Πολυτεχνείω καθηγητής της Ανωτάτης Γεωδαισίας είναι συγχρόνως και προϊστάμενος της Τοπογραφικής Υπηρεσίας, καλείται τότε εις την συνεδρίαν του Σ.Α.Κ. ο παρά τη Τοπογραφική Υπηρεσία Επιθεωρητής ή, τούτου οπωσδήποτε κωλυομένου, ο νόμιμος αυτού αναπληρωτής. Τον γραμματέα του Σ.Α.Κ. αναπληροί ο προϊστάμενος του γραφείου τηρήσεως Κτηματολογίου Αθηνών. Άρθρ.2.-Ο Πρόεδρος του κατά το προηγούμενον άρθρον Σ.Α.Κ. εκλέγεται δια μυστικής ψηφοφορίας απάντων των μελών του. Τούτον, απόντα ή κωλυόμενον να διευθύνη τας συνεδρίας του Συμβουλίου, αναπληροί ο Διευθυντής των Δημοσίων Έργων, ο οποίος εν πάση περιπτώσει προεδρεύει του Σ.Α.Κ. οσάκις τούτο συνεδριάζει δια των τεχνικών του μόνον μελών, προκειμένου περί ζητήματος τεχνικής φύσεως. Άρθρ.3.-Το Συμβούλιον συγκαλείται υπό του Προέδρου αυτού, όστις ορίζει και τον τόπον της συνεδρίας εις τας υπό του νόμου οριζομένας περιπτώσεις, και ευρίσκεται εν απαρτία παρόντων των 3/5 του αριθμού των μνειών αυτού πλέον ενός. Εν περιπτώσει ματαιώσεως συνεδρίας τινάς ελλείψει της κατά το προηγούμενον εδάφιον απαρτίας, ο Πρόεδρος του Σ.Α.Κ. συγκαλεί εκ νέου τα μέλη τούτου εις συνεδρίαν, οπότε η παρουσία του ημίσεος αριθμού των μελών αρκεί δια την ύπαρξιν απαρτίας. Αι αποφάσεις του Σ.Α.Κ. λαμβάνονται κατά πλειοψηφίαν των παρόντων μελών. Εν ισοψηφία υπερισχύει η γνώμη υπέρ ής η ψήφος του Προέδρου. Κατά τας συνεδριάσεις των τεχνικών μελών του Σ.Α.Κ. θεωρείται υφισταμένη απαρτία, εάν τα παρόντα μέλη είναι πλείονα των απόντων, οπότε η απόφασις λαμβάνεται δια της πλειοψηφίας των παρόντων μελών. Των κατά τα ανωτέρω συνεδριών, και των κατ’ αυτάς λαμβανομένων αποφάσεων, τηρούνται εν ιδίω βιβλίω πρακτικά υπογραφόμενα υπό των παρόντων εκάστοτε μελών του Σ.Α.Κ. Τα πρακτικά ταύτα συντάσσονται επιμελεία του Προέδρου του Σ.Α.Κ. υπό του γραμματέως τούτου, παρισταμένου κατά τας συνεδρίας του Συμβουλίου. Άρθρ.4.-Το Συμβούλιον αλληλογραφεί μετά πάσης αρχής δια του Προέδρου αυτού, έχει δε ιδίαν σφραγίδα φέρουσαν περί τον εθνικόν θυρεόν το περίγραμμα «Συμβούλιον Αστικού Κτηματολογίου». Τα βιβλία αλληλογραφίας του Σ.Α.Κ. τηρεί ο κατά το άρθρ. 1 γραμματεύς τούτου.
2. ΝΟΜΟΣ 2590 της 5 /7 Μαΐου 1921 Περί εξελέγξεως του κύρους της γενομένης ψηφοφορίας των εν εκστρατεία αξιωματικών κλπ. 3. ΨΗΦΙΣΜΑ Ε' της 5 /10 Ιουλ. 1946 Περί κυρώσεως του Ειδικού Δικαστηρίου προς εξέλεγξιν και εκδίκασιν των γενομένων την 31ην Μαρτ. 1946 Βουλευτικών εκλογών.
20. ΝΟΜΟΘΕΤ.ΔΙΑΤΑΓΜΑ υπ΄ αριθ.1225 της 1/16 Απρ.1942 Περί ρυθμίσεως ζητημάτων της αρμοδιότητος του Υπουργείου Θρησκευμάτων και Εθνικής Παιδείας. Κατηργήθη δια της υπ΄ αριθ.296/1946 πράξεως Υπουργικού Συμβουλίου κυρωθέν δι΄ όσον χρόνον ίσχυσε.
238.ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ-ΕΘΝΙΚΗΣ ΑΜΥΝΑΣ` ΥΓΕΙΑΣ ΚΑΙ ΠΡΟΝΟΙΑΣ Αριθ. οικ.9881 της 7 Ιουλ./9 Ιουλ. 2003 (ΦΕΚ Β΄950). Ανάθεση καθηκόντων ελεγκτή των παροχών περίθαλψης στους ασφαλισμένους του Δημοσίου, σε ελεγκτές ιατρούς του Υπουργείου Εθνικής Άμυνας.
4. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ.100287 της 31 Δεκ. 1969/3 Φεβρ.  1970 (ΦΕΚ Β΄ 78) Περί της διαδικασίας και του τρόπου εξετάσεων υποψηφίων μηχανοτεχνιτών και ηλεκτροτεχνιτών. (Κατηργήθη δια της υπ’ αριθ. ΣΤ/8862/74 αποφάσεως, κατωτ. αριθ. 11).
19. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. Φ142/3333 της 22 Νοεμ./13 Δεκ.  1983 (ΦΕΚ Β΄ 718) Διάρθρωση θέσεων Ταμείου Αρωγής και Υγείας Οικονομικών Υπαλλήλων.
29. ΝΟΜΟΣ υπ' αριθ. 1433 της 31 Μαΐου/1 Ιουν. 1950 Περί αυξήσεως του αριθμού των Συμβούλων και Παρέδρων του Συμβουλίου της Επικρατείας. Βλ. ήδη Β.Δ. υπ' αριθ. 92/1961, κατωτ. αριθ. 40.
101. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ.951.1/66/443654 της 21 Μαϊου/17 Ιουν.1996 (ΦΕΚ Β΄456) Κατανομή του προϊόντος του ειδικού ενσήμου των Μετοχικών Ταμείων Στρατού, Ναυτικού και Αεροπορίας. 102.- ΑΠΟΦΑΣΗ ΥΠΟΥΡΓΟΥ  ΕΘΝΙΚΗΣ ΑΜΥΝΑΣ Αριθ. Φ.951.1./53/452801 της 10/20 Μαρτ. 1997 (ΦΕΚ Β΄223) Διοίκηση, Οργάνωση, λειτουργία και διαχείριση του Ειδικού Κλάδου Οικονομικής Ενίσχυσης Μερισματούχων Μ.Τ.Σ. προερχομένων από το Στρατό Ξηράς (ΕΚΟ-ΕΜΣ0.  (Μετά τη σελ. 1522,206(α)  Σελ. 1522,207 Τεύχος 1392 Σελ. 59 Μετοχικό Ταμείο Στρατού 36.Σ.α.101-102 103 ΑΠΟΦΑΣΗ ΥΠΟΥΡΓΩΝ ΕΘΝΙΚΗΣΑΜΥΝΑΣ,ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ Αριθ. Φ.841/47/62610 Σ. 732 της 6 Ιουν./23 Σεπτ.1997(ΦΕΚ Β΄846) Πάγια μηνιαία κράτηση  υπέρ του Μετοχικού Ταμείου Στρατού.
74. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ  Αριθ. 1016513/348/Α0012 της 7/22 Φεβρ. 1996 (ΦΕΚ Β΄107) Τύπος και περιεχόμενο της δήλωσης φορολογίας εισοδήματος των υποκειμένων σε φόρο, σύμφωνα με το άρθρο 10 του Ν.2238/1994, οικονομικού έτους 1996 και καθορισμός δικαιολογητικών εγγράφων ή άλλων στοιχείων που υποβάλλονται με αυτή.
63. ΝΟΜΟΘΕΤ. ΔΙΑΤΑΓΜΑ υπ’ αριθ.100 της 4/11 Αυγ. 1973 (ΦΕΚ Α΄ 173) Περί συστάσεως και οργανώσεως Γενικής Διευθύνσεως Εθνικών Λογαριασμών παρά τω Υπουργείω Προγραμματισμού και Κυβερνητικής Πολιτικής. Άρθρ.1-6.(Οργανικαί διατάξεις. Βλ. ήδη Π.Δ. 816/1977, κατωτ. αριθ. 92). Ειδικαί διατάξεις Άρθρ.7.-1.Προς έγκαιρον επιτέλεσιν του εν γένει έργου της, η Γενική Διεύθυνσις Εθνικών Λογαριασμών θέλει χρησιμοποιεί πληροφορίας και γενικά στατιστικά στοιχεία, συγκεντρούμενα υπό των Υπηρεσιών της Εθνικής Στατιστικής Υπηρεσίας της Ελλάδος, καθώς και τα υπ’ αυτής της ιδίας συγκεντρούμενα απ’ ευθείας στατιστικά στοιχεία και πληροφορίας. Προς τον σκοπόν τούτον η Εθνική Στατιστική Υπηρεσία της Ελλάδος, αι Δημόσιαι Υπηρεσίαι, οι Δήμοι και αι Κοινότητες, τα Νομικά Πρόσωπα Δημοσίου Δικαίου, τα Ιδρύματα, αι Τράπεζαι, αι Δημόσιαι Επιχειρήσεις, ως και οι Οργανισμοί Ιδιωτικού Δικαίου ή οι ιδιώται, υποχρεούνται όπως παρέχουν τας προς τον ανωτέρω σκοπόν αιτουμένας πληροφορίας ή στοιχεία. 2.Αι υπό του Ν.Δ. 3627/76 «περί οργανώσεως της Εθνικής Στατιστικής Υπηρεσίας της Ελλάδος» προβλεπόμεναι υποχρεώσεις και κυρώσεις προς παροχήν στατιστικών στοιχείων και πληροφοριών εις τας Στατιστικάς Υπηρεσίας του Κράτους ως και αι προς τήρησιν των στοιχείων τούτων εμπιστευτικών, ισχύουν και δια την Γενικήν Διεύθυνσιν Εθνικών Λογαριασμών. Άρθρ.8.-(Μεταβατικαί διατάξεις) Τελικαί διατάξεις Άρθρ.9.-1.Η υπ’ αριθ. Δ.Τ.61381/9498/70/ΦΕΚ 845/70 Β΄ τεύχος «περί αναδιοργανώσεως, παρά τη Εθνική Στατιστική Υπηρεσία της Ελλάδος, της Διευθύνσεως Εθνικών Λογαριασμών», ως και πάσα διάταξις αντικειμένη εις το παρόν καταργούνται. 2.Η δια της υπ’ αριθ. Δ.Τ.34702/5285/70/ΦΕΚ 484/70 Β΄ τεύχος «περί τροποποιήσεως και συμπληρώσεως της υπ’ αριθ. Δ.Τ.15152/2289/70 αποφάσεως «περί ενοποιήσεως της Διευθύνσεως Εθνικών Λογαριασμών, του Υπουργείου Συντονισμού, μετά της Εθνικής Στατιστικής Υπηρεσίας της Ελλάδος», ως ετροποποιήθη και συνεπληρώθη δια της υπ’ αριθ. Δ.Τ.30147/4536/70/ΦΕΚ 431/70, Β΄ τεύχος αποφάσεως, μεταφερθείσα θέσις επί βαθμώ 3ω-2ω, του κλάδου Ειδικών Οικονομολόγων, εκ του καταργηθέντος Υπουργείου Συντονισμού εις την Εθνικήν Στατιστικήν Υπηρεσίαν της Ελλάδος καταργείται. Σελ. 260(α) Τεύχος 643-Σελ.102 Άρθρ.10.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.
26. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Ε7-1763 της 11 Μαρτ./1 Απρ. 1981 (ΦΕΚ Β΄ 188) Περί εγκρίσεως του κανονισμού προσωπικού και λειτουργίας υπηρεσιών της Δ.Ε.Θ. Α.Ε. Τροποποιήθηκε από τις αποφάσεις Υπ. Εμπορίου: α)Ε7/3067/21 Αυγ.-10 Σεπτ. 1981 (ΦΕΚ Β΄ 536). β)Ε7/1058/9-26 Απρ. 1982 (ΦΕΚ Β΄ 191). γ)Ε7/1337/14 Μαΐου-4 Ιουν. 1982 (ΦΕΚ Β΄ 339). δ)Ε7/1413/18-25 Απρ.1983 (ΦΕΚ Β΄ 211), αποφ. Υπ. Εθν. Οικονομίας. ε)ΔΚ. 23922/28 Νοεμ./2 Δεκ. 1983 (ΦΕΚ Β΄ 693) αποφ. Υπ. Εθν. Οικονομίας. στ)ΔΚ.14677/22-31 Μαΐου 1985 (ΦΕΚ Β΄ 341) αποφ. Υπ. Εθνικής Οικονομίας. Επίσης τροποποιήθηκε από την Ε7/1081/18 Μαρτ.-13 Ιουλ. 1987 (ΦΕΚ Β΄ 362) απόφ. Υπ. Εμπορίου. Επίσης τροποποιήθηκε από τις παρακάτω αποφάσεις Υπ. Προεδρ. Κυβ. και Εμπορίου: 1)Κ1-1961/16 Φεβρ.-8 Μαρτ. 1989 (ΦΕΚ Β΄ 176). 2)Ε1-4991/18-29 Δεκ. 1989 (ΦΕΚ Β΄ 921). 3)Ε1-1595/21-30 Μαρτ. 1990 (ΦΕΚ Β΄ 210). (Αντί για τη σελ. 276,11(ι)Σελ. 276,11(ια) Τεύχος 1285-Σελ.99 43 Διεθνής Έκθεση Θεσσαλονίκης Α.Ε. – XELEXPO Α.Ε. 18.Η.β.24-26 4)Ε1/2190/30 Μαΐου-5 Ιουν. 1990 (ΦΕΚ Β΄ 344). Επίσης τροποποιήθηκε και συμπληρώθηκε από τις Ε1/72216/3034/14-27 Νοεμ. 1991 (ΦΕΚ Β΄ 975), 2244/Ε1/1356/27 Απρ.-3 Μαΐου 1993 (ΦΕΚ Β΄ 308) απ. Υπ. Εθν. Οικονομίας. Επίσης τροποποιήθηκε από την 50668/Ε1/588/  11-18 Απρ. 1995 (ΦΕΚ Β΄ 303) απ. Υπ. Εθν. Οικον.
56. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. Ε. 13424 της 23 Μαΐου/17 Ιουλ.  1970 (ΦΕΚ Β΄ 493) Περί του χρόνου ισχύος μελέτης υποβληθείσης εις Γραφείον προς χορήγησιν αδείας. Η άνω απόφαση όπως συμπληρώθηκε από την όμοια 23219/11659/1980, καταργήθηκε από την 10079/3119/17-31 Μαρτ. 1982 (ΦΕΚ Β΄ 137) απόφ. Υ.Χ.Ο.Π.
23. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ.Φ.141.4/Β3/3092 της 25 Ιουλ.1985 (ΦΕΚ Β' 472) Κατατάξεις πτυχιούχων ανωτάτων εκπαιδευτικών ιδρυμάτων και ανωτέρων σχολών στα ανώτατα εκπαιδευτικά ιδρύματα.
7. ΝΟΜΟΘΕΤ. ΔΙΑΤΑΓΜΑ υπ’ αριθ. 2695 της 31 Οκτ./11 Νοεμ. 1953 Περί παρατάσεως των υπό του Νόμ. 1993 της 25ης Φεβρ. 1952 «περί νομιμοποιήσεως των άνευ αδείας ιδρυθεισών ή επεκταθεισών Βιομηχανιών και Βιοτεχνιών» οριζομένων προθεσμιών. Άρθρ.1.-3.(Παρατείνονται μέχρι τέλους 1953 αι προθεσμίαι των άρθρ. 1-2 του Νόμ. 1993/1952, όσον αφορά μόνον τας μέχρι της 25 Φεβρ. 1952, ιδρυθείσας ή επεκταθείσας βιομηχανίας ή βιοτεχνίας). Άρθρ.4.-1.Κατά τα λοιπά, ισχύουσιν αι διατάξεις του Νόμ. 1993/1952 «περί νομιμοποιήσεως των άνευ αδείας ιδρυθεισών ή επεκταθεισών Βιομηχανιών και Βιοτεχνιών», πλην της υπό του Νόμου τούτου προβλεπομένης καταβολής ειδικού παραβόλου και εισφοράς, όσον αφορά τας νομιμοποιήσεις Βιομηχανιών και Βιοτεχνιών εν ταις σεισμοπλήκτοις νήσοις Ζακύνθου, Κεφαλληνίας και Ιθάκης. 2.Δια την χορήγησιν αδείας ιδρύσεως και επεκτάσεως, εγκαταστάσεως και λειτουργίας Βιομηχανιών ή Βιοτεχνιών εις τας σεισμοπλήκτους νήσους Κεφαλληνίαν, Ζάκυνθον και Ιθάκην, δεν απαιτείται καταβολή των υπό των κειμένων διατάξεων προβλεπομένων παραβόλων επί μίαν διετίαν από της ισχύος του παρόντος, δυναμένην να παραταθή επί εν εισέτι έτος δια πράξεως του Υπουργικού Συμβουλίου. Άρθρ.5.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Αντί του Υπουργείου Συγκοινωνίας, ήδη η αρμοδιότης επί του θέματος τούτου περιήλθεν εις το Υπουργείον Βιομηχανίας (βλ. ανωτ. σελ. 5). Περί των αδειών ιδρύσεως, επεκτάσεως και λειτουργίας βιομηχανιών βλ. και τα κατωτέρω θέματα 13.Βγ. και 13 Βδ. Σελ. 45 Έλεγχος Βιομηχανικών Εγκαταστάσεων 13.Β.β.6-7 13.Β.β.7 Έλεγχος Βιομηχανικών Εγκαταστάσεων
3. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 116/3325 της 2/11 Ιουλ. 1973  (ΦΕΚ Β΄ 805) Περί αυξήσεως των υπό του Ταμείου Επικουρικής Ασφαλίσεως Ασφαλιστών και Προσωπικού Ασφαλιστικών Επιχειρήσεων, ως και του ανωτάτου και κατωτάτου ορίου αυτών. 1.Αι υπό του Ταμείου Επικουρικής Ασφαλίσεως Ασφαλιστών και Προσωπικού Ασφαλιστικών Επιχειρήσεων παρεχόμεναι συντάξεις αυξάνονται κατά ποσοστόν 10% ως ακολούθως: Από 1ης Ιουλ. 1973 κατά ποσοστόν 5% και από 1ης Ιαν. 1974 1974 κατά το έτερον ποσοστόν 5%. 2.«α.Το υπό των διατάξεων του εδαφ. α΄ της παρ. 3 του άρθρ. 10 του Κανονισμού Παροχών προβλεπόμενον ποσόν ανωτάτου ορίου συντάξεως λογίζεται προσαυξηθέν δια των χορηγηθεισών αυξήσεων των συντάξεων του Ταμείου, δυνάμει των υπ’ αριθ. 140095/Υ.1054/29.1.68 και 116/3984/15.10.72 αποφάσεων του Υπουργού Εργασίας και ημών αντιστοίχως. Το ούτω διαμορφωθέν ανώτατον όριον προσαυξάνεται από 1 Ιουλ. 1973 κατά 180 δραχ. από δε της 1ης Ιαν. 1974 κατά ετέρας 200 δραχ. Σελ. 298(δ) Τεύχος 729-Σελ. 136 β.Το ποσόν των υπό του Ταμείου καταβαλλομένων συντάξεων δεν δύναται να είναι κατώτερον των υπό του Ιδρύματος Κοινωνικών Ασφαλίσεων εκάστοτε καταβαλλομένων κατωτάτων ορίων συντάξεων κατά κατηγορίας συνταξιούχων. Κατ’ εξαίρεσιν, κατά την πρώτην εφαρμογήν της παρούσης, ως κατώτατον όριον συντάξεων λόγω θανάτου, ορίζεται από 1ης Ιουλ. 1973 το ποσόν των 1.230 δραχ. και από της 1ης Ιαν. 1974 το ποσόν των 1.300 δραχ.». Η παρ. 2 ετροποποιήθη ως άνω δια της υπ’ αριθ. 16/4665 της 20 Σεπτ./2 Οκτ. 1973 (ΦΕΚ Β΄ 1160) αποφ. Υπ. Κοινων. Υπηρεσιών.
15. ΕΓΚΥΚΛΙΟΣ ΥΠΟΥΡΓΕΙΟΥ ΟΙΚΟΝΟΜΙΚΩΝ Αριθ. 52, αρ. πρ. Λ 1235/1935 Περί του τρόπου εισπράξεως τελών απογράφου εκτελεστών αποφάσεων επιδικαζουσών κεφάλαιον και τόκους, ως και δικηγορικών αμοιβών. Απαντώντες επί της υπ’ αριθ. 2409 ε.ε. αναφοράς υμών ότι, προκειμένου περί καταβολής τελών χαρτοσήμου κατά την έκδοσιν αποφάσεως εκτελεστής, δι’ ης επιδικάζεται κεφάλαιον και τόκος, ως και δικηγορική αμοιβή, το καταβληθησόμενον τέλος του απογράφου θέλει εισπραχθή δι’ εκδόσεως διπλοτύπων αποδεικτικών εισπράξεως δημοσίων εσόδων και ουχί δι’ επικολλήσεως κινητού χαρτοσήμου. Όσον αφορά δε τον αριθμόν των εκδοθησομένων διπλοτύπων, γνωρίζομεν υμίν ότι δέον να εκδίδωνται δύο διπλότυπα το έν δια το επιδικαζόμενον κεφάλαιον της απαιτήσεως και τους τόκους αυτού και το έτερον δια την επιδικαζομένην δικηγορικήν αμοιβήν, καθ’ όσον ενδέχεται το κεφάλαιον και οι τόκοι να μη υποβάλλωνται εις αναλογικά τέλη χαρτοσήμου της αστικής κλίμακος, αλλά της εμπορικής τοιαύτης, εν ω η δικηγορική αμοιβή πάντοτε υποβάλλεται εις αναλογικά τέλη χαρτοσήμου της αστικής κλίμακος.
58. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 46953 της 18/23 Ιουν. 1979 (ΦΕΚ  Β' 567) Περί οργανώσεως και λειτουργίας του τμήματος εκπαιδεύσεως Προσωπικού Φυλάξεως της Σχολής Σωφρονιστικών Υπαλλήλων. Καταργήθηκε από την παρ. 5 της 21008/30 Μαρτ.-6 Απρ. 1990 (ΦΕΚ Β' 240), (διορθ. σφαλμ. ΦΕΚ Β' 295/3-5-1990), απόφ. Υπ. Δικαιοσύνης. κατ. αριθ. 66.